HU Az Európai Unió Hivatalos Lapja C 288/8

Módosítás iránti kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

(2006/C 288/04)

Ezzel a közzététellel az 510/2006/EK tanácsi rendelet 7. cikke alapján létrejön a módosítás iránti kérelem elleni kifogás joga. A kifogást tartalmazó nyilatkozatnak e közzététel napjától számítva hat hónapon belül kell beérkeznie a Bizottsághoz.

A TANÁCS 510/2006/EK RENDELETE

Módosítás iránti kérelem a 9. cikk és a 17. cikk (2) bekezdése alapján

„QUESO NATA DE CANTABRIA”

EK-szám: ES/PDO/117/085/24.1.1994

OEM ( X ) OFJ ( )

Kért módosítás(ok)

A termékleírás érintett szakaszcíme(i):

A termék elnevezése

A termék leírása

Földrajzi terület

A származás igazolása

Az előállítás módja

Kapcsolat

Címkézés

Nemzeti előírások

Módosítás(ok):

A termék neve

A „Queso de Cantabria” termék nevének módosítása: „Queso Nata de Cantabria”-ra

A kérelem tárgya az 1996. június 12-i 1107/96/EGK bizottsági rendelet értelmében „Queso de Cantabria” néven bejegyzett termék nevének módosítása „Queso de Nata de Cantabria”-ra.

Az OEM bejegyzésére irányuló eredeti kérelem a 17. cikken alapult, mert az eredetmegjelölés Spanyolországban a 2081/92/EK rendelet hatálybalépésekor már jogi oltalom alatt állt.

A jogi oltalom a hatályos nemzeti jogszabályok alapján történt, amelyek nem tették lehetővé a földrajzitól eltérő megjelölések védelmét, így a „Queso de nata” megjelölés nem részesülhetett oltalomban; ezért a kérdéses termék védelmét másik ismert neve, a „Queso de Cantabria” alapján kellett biztosítani.

A közösségi oltalomra irányuló kérelem benyújtása óta több mint egy évtized eltelt, és mivel a tapasztalatok szerint sok fogyasztó továbbra is „Queso de Nata” néven ismeri a kérdéses terméket, és azt hiszi, ez nem azonos a „Queso de Cantabria” OEM által védett termékkel, indokoltnak tűnik kérelmezni a megnevezés oly módon történő módosítását, hogy az új név a két élő megnevezést egyesítse; ez a név is széles körben ismert, amint azt a spanyol sajtokról közelmúltban megjelent szakkiadványok is tanúsítják:

— Arroyo González, M.: Fabricación de Quesos de Nata (Tejszínsajtok gyártása), 1974.

— Arroyo González, M.: Los quesos de Cantabria (Cantabria sajtjai), 1981.

— Ministerio de Agricultura (Mezőgazdasági Minisztérium): Catálogo de Quesos de España (Spanyolország sajtjainak katalógusa), 1990.

— Casado Cimiano, P.: La industria Láctea en Cantabria (Cantabria tejipara), 1998.

MÓDOSÍTOTT ÖSSZEFOGLALÓ

A TANÁCS 510/2006/EK RENDELETE

Bejegyzés iránti kérelem az 5. cikk és a 17. cikk (2) bekezdése alapján

„QUESO NATA DE CANTABRIA”

EK-szám: ES/PDO/117/0085

OEM ( X ) OFJ ( )

Ez az összefoglaló kizárólag tájékoztatás céljára készült. Részletesebb tájékoztatásért az érdeklődők az 1. pontban megjelölt nemzeti hatóságnál vagy az Európai Bizottságnál (1) beszerezhető teljes termékleírást tanulmányozhatják.

1. A tagállam felelős szerve:

Név: Subdirección General de Sistemas de Calidad Diferenciada Dirección General de Alimentación Secretaría General de Agricultura y Alimentación del Ministerio de Agricultura, Pesca y Alimentación de España Cím: Infanta Isabel, 1 E-28071 Madrid Tel.: (34) 913 47 53 94 Fax: (34) 913 47 54 10 e-mail: sgcaproagro@mapya.es

2. Csoportosulás:

Név: A „QUESO DE CANTABRIA” eredetmegjelölés szabályozási tanácsa Cím: Héroes 2 de Mayo, 27 E-39600 Muriedas (Cantabria) Tel.: (34) 942 26 98 55 Fax: (34) 942 26 98 56 e-mail: — Összetétel: Termelők/feldolgozók ( X ) Egyéb ( )

3. A termék típusa:

Osztály 1.3 – Sajt

4. Termékleírás (a 4. cikk (2) bekezdésében előírt követelmények összefoglalása)

4.1. Elnevezés: „Queso Nata de Cantabria”

4.2. Leírás: Zsíros sajt; érlelt, fiataltól félérettig; hasáb vagy henger alakú; sima és sík felületű, lágy héjú és tésztájú, elefántcsontszínű; súlya 400 és 2 800 gramm közötti.

4.3. Földrajzi terület: A termelő terület és a feldolgozó terület az Urdón és a Cervera vízgyűjtő medencéi kivételével a teljes Cantabriai Autonóm Közösséget felöleli (az eredetmegjelölésről szóló rendelet 4. és 8. cikke).

4.4. A származás igazolása: A tej az eredetmegjelölésről szóló rendelet 5. és 6. cikkében meghatározott jellemzőkkel rendelkezik és a Szabályozási Tanács nyilvántartásaiba felvett és a termelő területen található gazdaságokból származik; a nyersanyagot, valamint a feldolgozási és érlelési folyamatot a Szabályozási Tanács ellenőrzi az annak nyilvántartásaiba felvett vállalkozásoknál, és a piacra bocsátott termék eredetmegjelölését a fent megnevezett Tanács igazolja és garantálja.

4.5. Az előállítás módja: Fríz fajtájú tehéntől származó tej, alvasztás állati oltóenzim segítségével 30 °C-os hőmérsékleten 40 percig, sózás sós lében, legalább hét nap időtartamú érlelés.

4.6. Kapcsolat: Nagyon nedves éghajlatú hegyvidék, amely elsősorban a fríz fajtához tartozó tejelő tehenek tenyésztésére szakosodott. A Pas-völgy sajtolt tésztájú sajtjának új gyártási módszere a XIX. században jelent meg és ebből született a cantabriai sajt.

4.7. Felügyeleti szerv:

Név: Oficina de Calidad Alimentaria (ODECA) Cím: Héroes 2 de Mayo, 27 E-39600 Muriedas (Cantabria) Tel.: (34) 942 26 98 55 Fax: (34) 942 26 98 56 e-mail: odeca@odeca.es

4.8. Címkézés: Kötelező megjegyzés: „Queso Nata de Cantabria”. A címkéket a Szabályozási Tanács engedélyezi, az ellenőrző címkék számozottak és azokat a Szabályozási Tanács bocsátja ki (a rendelet 22. cikke).

4.9. Nemzeti előírások: 1970. december 2-i 25/1970 törvény, a „Queso de Cantabria” eredetmegjelölésről szóló rendeletet megerősítő 1985. október 29-i miniszteri rendelet.

(1) Európai Bizottság, Mezőgazdasági és Vidékfejlesztési Főigazgatóság, Mezőgazdasági Termékek Minőségpolitikája, B-1049 Brüsszel.